Aselmed n tutlayt tamaziɣt deg tmurt n Lezzayer, seg wasmi i yekcem ɣer unagraw n usegmi seg 1995 ar ass-a, deg tazwara imuger-d aṭas n wuguren gar-asen: lixṣaṣ n ttawilat n usegmi; idlisen iɣurbizen, imahilen unṣiben d yiselmaden yesɛan tirmit deg taɣult-a, syin tebda tettseggim s talellet n usqamu unnig n timmuzɣa HCA d useddu aɣelnaw n usileɣ d unadi deg tutlayt d yidles amaziɣ acku ttekkin deg usileɣ n yiselmaden imazagen deg tmaziɣt d usnerni n wahilen unṣiben d yedlisen n uselmed. D anect-a i tt-yeǧǧan ad ttuɣal am nettat am tutlayin nniḍen, ɣur-s lebni d tuddsa ibanen.